|  |
| --- |
| ΟΙ ΠΕΡΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ ΝΟΜΟΙ ΤΟΥ 1999 ΕΩΣ 2007 Κανονισμοί δυνάμει του εδάφιου 3 του άρθρου 14 |
|  |  |
| 125(Ι) του 1999136(Ι) του 200252(Ι) του 200621(Ι) του 2007. | Η Αρχή Ανάπτυξης Ανθρώπινου Δυναμικού Κύπρου, ασκώντας τις εξουσίες που της χορηγούνται δυνάμει των διατάξεων του εδαφίου (3) του άρθρου 4 του περί Ανάπτυξης Ανθρώπινου Δυναμικού Νόμου, εκδίδει, με την έγκριση του Υπουργικού Συμβουλίου, τους ακόλουθους Κανονισμούς: |
|  |  |
| Συνοπτικός τίτλος.Επίσημη Εφημερίδα, Παράρτημα Τρίτο (Ι): 29.10.1977 01.02.1985 08.07.1988 09.12.1994 14.07.1995 14.07.2000 20.12.2002 28.07.2006 24.07.2009. | 1. Οι παρόντες Κανονισμοί θα αναφέρονται ως οι περί Αρχής Ανάπτυξης Ανθρώπινου Δυναμικού (Όροι Υπηρεσίας Υπαλλήλων) (Τροποποιητικοί) Κανονισμοί του 2024 και θα διαβάζονται μαζί με τους περί Αρχής Ανάπτυξης Ανθρώπινου Δυναμικού (Όροι Υπηρεσίας Υπαλλήλων) Κανονισμούς του 1977 έως 2009 (που στη συνέχεια θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Αρχής Ανάπτυξης Ανθρώπινου Δυναμικού (Όροι Υπηρεσίας Υπαλλήλων) Κανονισμοί του 1977 έως 2024. |
|  |  |
| Τροποποίηση των βασικών κανονισμών με την αντικατάσταση του Κανονισμού 11Α. | 2. Οι βασικοί κανονισμοί τροποποιούνται με την αντικατάσταση του Κανονισμού 11Α με τον ακόλουθο Κανονισμό: |
|  | «Εναλλάξιμες θέσεις. | «11Α.-(1) Οι θέσεις διαιρούνται σε εναλλάξιμες και μη εναλλάξιμες. |
|  |  |  |
|  |  |  (2) Εναλλάξιμες είναι οι θέσεις που ορίζονται εκάστοτε ως εναλλάξιμες από την Αρχή, με την έγκριση του Υπουργικού Συμβουλίου, και οι κάτοχοί τους θα αναφέρονται ως «εναλλάξιμο προσωπικό». |
|  |  |  |
|  |  |  (3) Μη εναλλάξιμες είναι όλες οι άλλες θέσεις που δεν αναφέρονται στην παράγραφο (2). |
|  |  |  |
|  |  |  (4) Ο κάτοχος εναλλάξιμης θέσης τοποθετείται, κατά τον διορισμό ή την προαγωγή του, από τον Γενικό Διευθυντή της Αρχής σε οποιαδήποτε από τις Διευθύνσεις ή Μονάδες της Αρχής. |
|  |  |  |
|  |  |  (5) Ο κάτοχος εναλλάξιμης θέσης δύναται να μετακινείται από και προς μια από τις Διευθύνσεις ή Μονάδες της Αρχής και οι μετακινήσεις εναλλάξιμου προσωπικού γίνονται από τον Γενικό Διευθυντή της Αρχής, σύμφωνα με κριτήρια και διαδικασίες που ορίζει το Διοικητικό Συμβούλιο της Αρχής.». |
|  |  |  |

Αρ. Φακ.: 23.03.061.024-2024

ΧΚ/ΘΧ